## Pravilnik o jednostavnim tlačnim posudama

### NN 135/2005 (14.11.2005.), Pravilnik o jednostavnim tlačnim posudama

# MINISTARSTVO GOSPODARSTVA, RADA I PODUZETNIŠTVA

**2523**

Na temelju članka 5. Zakona o tehničkim
zahtjevima za proizvode i ocjeni sukladnosti (»Narodne novine«, br. 158/2003) ministar gospodarstva, rada i poduzetništva
donosi

## PRAVILNIK

### O JEDNOSTAVNIM TLAČNIM POSUDAMA

I. OPĆE ODREDBE

*Područje primjene, nazivi, izuzete posude*

Članak 1.

(1) Ovaj se Pravilnik odnosi na serijski
proizvedene jednostav­ne tlačne posude.

(2) Nazivi koji se upotrebljavaju u smislu odredaba
ovoga Pravilnika imaju sljedeće značenje:

1. *»Jednostavna
tlačna posuda«* označuje svaku zavarenu posudu izvrgnutu unutarnjem pretlaku većem od 0,5 bara, koja je namijenjena za zrak ili
dušik i nije loživa.

2. *»Tlak«*
označava relativni tlak u odnosu na atmosferski tlak, odnosno pretlak.

3. *»Najveći
dozvoljeni tlak PS«* označava najveći radni tlak, a utvrđuje ga proizvođač.

4. *»Najveća/najmanja
dozvoljena temperatura TS«* označava najvišu/najnižu temperaturu za koju je
posuda konstruirana, a utvrđuje ju proizvođač.

5. *»Volumen
V«* predstavlja unutarnji volumen posude, uključujući volumen priključaka do
prvog spoja ili zavara.

(3) Izvedba posude

1. Dijelovi i sklopovi koji doprinose čvrstoći
jednostavne tlačne posude (u daljnjem tekstu posuda) moraju biti izrađeni od
kvalitetnog nelegiranog čelika, nelegiranog
aluminija ili aluminijskih legura koje s vremenom ne otvrdnjuju,

2. Posuda se sastoji od:

– cilindričnog dijela kružnog presjeka
zatvorenog vanjskim ispupčenim i/ili ravnim podnicama koje nastaju rotacijom
oko iste osi kao i cilindrični dio,

– ili od dvije ispupčene podnice koje nastaju
rotacijom oko iste osi,

3. Maksimalni radni tlak posude ne smije biti
veći od 30 bara, a umnožak tlaka i volumena posude (PS×V) ne smije biti veći od
10 000 bar×l,

4. Minimalna radna temperatura ne smije biti
niža od minus 50°C, a maksimalna viša od 300°C za čelične posude, odnosno 100°C
za aluminijske ili posude od aluminijskih legura.

(4) Ovaj se Pravilnik ne odnosi na:

– posude posebno namijenjene za nuklearna postrojenja,
čije oštećenje može izazvati emisiju radioaktivnosti

– posude posebno namijenjene za ugradnju na
brodove i zrakoplove i njihov pogon,

– protupožarne aparate.

II. SLOBODA KRETANJA,
STAVLJANJE NA TRŽIŠTE I U UPORABU

Članak 2.

(1) Posude iz članka 1. ovoga Pravilnika mogu se
stavljati na tržište i u uporabu samo kada ne ugrožavaju zdravlje i sigurnost
ljudi, te gdje je to primjereno, domaćih životinja i imovine, pod uvjetom da su
ispravno ugrađene, održavane i upotrebljavane u skladu sa svojom namjenom.

(2) Drugim propisima mogu se propisati i drugi
zahtjevi za zaštitu ljudi, a posebno radnika za vrijeme korištenja tlačne
posude, pod uvjetom da odredbe tih propisa nisu u suprotnosti s odredbama ovoga
Pravilnika.

(3) Proizvođač ili njegov ovlašteni predstavnik
registrirani u Republici Hrvatskoj odgovorni su za stavljanje tlačnih posuda iz
članka 1. ovoga Pravilnika na tržište i u uporabu na području Republike
Hrvatske.

Kada proizvođač ili njegov ovlašteni predstavnik
nisu registrirani u Republici Hrvatskoj, uvoznik je osoba odgovorna za
stavljanje tlačnih posuda na tržište Republike Hrvatske i preuzima odgovornosti
koje ima proizvođač prema odredbama ovoga Pravilnika.

Članak 3.

(1) Posude kod kojih je umnožak PS i V veći od
50 bar×l, moraju zadovoljiti bitne sigurnosne zahtjeve iz Dodatka I. ovoga
Pravilnika.

(2) Posude kod kojih umnožak PS i V iznosi 50
bar×l ili manje, izrađuju su u skladu s prihvaćenom dobrom inženjerskom praksom
i imaju oznake navedene u točki 1. Dodatka II. ovoga Pravilnika, s izuzećem
oznake sukladnosti propisane u članku 16. ovoga Pravilnika.

Članak 4.

(1) Ne smije se spriječiti stavljanje na tržište
i u uporabu posuda koje zadovoljavaju zahtjeve ovoga Pravilnika.

(2) U svrhu sigurne i pravilne uporabe posuda na
teritoriju Republike Hrvatske upute za uporabu, montažu i održavanje iz Dodatka
II. ovoga Pravilnika, Izjava o sukladnosti, Certifikat o pregledu tipa i Ovjera
moraju biti na hrvatskom jeziku.

III. PRETPOSTAVKA O
SUKLADNOSTI

Članak 5.

(1) Pretpostavlja se da su zadovoljeni bitni
sigurnosni zahtjevi iz članka 3. ovoga Pravilnika za posude koje imaju oznaku
sukladnosti i koje su u skladu s odgovarajućim hrvatskim normama kojima su
prihvaćene usklađene europske norme i čije je referentne brojeve ministarstvo
nadležno za gospodarstvo objavilo u »Narodnim novinama«.

(2) Popis hrvatskih norma iz stavka 1. ovoga
članka objavljuje ministarstvo nadležno za gospodarstvo u »Narodnim novinama«.

(3) Pretpostavlja se da su zadovoljeni bitni
sigurnosni zahtjevi iz članka 3. ovoga Pravilnika za posude na koje proizvođač
nije ili je samo djelomično primijenio norme iz stavka 1. ovoga članka ili za
posude za koje ne postoje takve norme, u slučaju kada je nakon primitka
certifikata o pregledu tipa, njihova sukladnost s odobrenim tipom potvrđena
stavljanjem oznake sukladnosti.

(4) Kad posuda podliježe zahtjevima drugih
propisa koji zahtijevaju stavljanje oznake sukladnosti, ta oznaka označava da
je posuda sukladna sa zahtjevima tih propisa.

Međutim, u slučaju da jedan ili više propisa
dozvoljavaju proizvođaču da odabere koje će propise primijeniti, oznaka
sukladnosti označava sukladnost samo s onim propisima koje je proizvođač
primijenio. U tom slučaju, pojedinosti o tim propisima moraju se navesti u
dokumentima, obavijestima i uputama koje ti propisi zahtijevaju i koji moraju
biti priloženi uz posudu.

Članak 6.

(1) Ako se utvrdi da hrvatske norme iz članka 5.
stavka 1. ovoga Pravilnika ne zadovoljavaju u potpunosti bitne zahtjeve iz
članka 3. ovoga Pravilnika i da proizvod može ugroziti zdravlje i/ili sigurnost
korisnika ili drugih osoba te će se norme brisati iz popisa hrvatskih norma
sukladno članku 5. stavku 8. i provesti postupak sukladno članku 15. Zakona o
tehničkim zahtjevima za proizvode i ocjeni sukladnosti.

(2) Ministarstvo nadležno za gospodarstvo
obavješćuje javnost o poduzetim mjerama objavljivanjem istih u »Narodnim
novinama«.

Članak 7.

(1) Kada nadležno inspekcijsko tijelo utvrdi da
bi posuda koja nosi oznaku sukladnosti te se koristi u svrhe za koje je
namijenjena, mogla ugroziti sigurnost ljudi, domaćih životinja ili imovine,
poduzet će mjere za povlačenje proizvoda s tržišta, odnosno zabraniti ili
ograničiti njihovo stavljanje na tržište i u uporabu i o tome mora obavijestiti
ministarstvo nadležno za gospodarstvo navodeći razloge za poduzete mjere, a
posebno navodeći sljedeće razloge nesukladnosti:

(a) neudovoljavanje
bitnim zahtjevima iz članka 3. ovoga Pravilnika, u slučaju kada posuda nije
izrađena prema normama iz članka 5. stavka 1. ovoga Pravilnika;

(b) nepravilna primjena norma iz članka 5.
stavka 1. ovoga Pravilnika;

(c) nedostaci u normama iz članka 5. stavka 1.
ovoga Pravilnika.

(2) Ministarstvo nadležno za gospodarstvo
obavješćuje međunarodne subjekte o poduzetim mjerama sukladno članku 15. Zakona
o tehničkim zahtjevima za proizvode i ocjeni sukladnosti.

(3) Kada tlačna posuda koja ne zadovoljava
zahtjeve ovoga Pravilnika nosi oznaku sukladnosti, nadležno inspekcijsko tijelo
poduzet će mjere protiv osobe(a) koje su neosnovano stavile oznaku sukladnosti.

(4) Ministarstvo nadležno za gospodarstvo
obavješćuje javnost o poduzetim mjerama objavljivanjem istih u »Narodnim
novinama«.

IV. POSTUPCI OCJENE
SUKLADNOSTI

Članak 8.

(1) Prije proizvodnje tlačnih posuda kod kojih
je umnožak PS i V veći od 50 bar×l i koje:

(a) su u skladu s normama iz članka 5. stavka 1.
ovoga Pravilnika, proizvođač ili njegov ovlašteni predstavnik registriran u
Republici Hrvatskoj, prema vlastitom izboru, mora:

– izvijestiti tijelo za ocjenu sukladnosti iz
članka 9. ovoga Pravilnika, koje nakon ispitivanja konstrukcije i postupaka
izrade navedenih u točki 3. Dodatka II. ovoga Pravilnika izdaje certifikat
kojim se potvrđuje da postupak izrade zadovoljava, ili

– dostaviti prototip posude na pregled tipa,
kako je navedeno u članku 10. ovoga Pravilnika.

(b) nisu ili su djelomično u skladu s normama iz
članka 5. stavka 1. ovoga Pravilnika, proizvođač ili njegov ovlašteni
predstavnik registriran u Republici Hrvatskoj dostavlja prototip posude na
pregled tipa prema članku 10. ovoga Pravilnika.

(2) Posude koje su izrađene u skladu s normama
iz članka 5. stavka 1. ovoga Pravilnika ili za koje je prototip odobren, prije
stavljanja na tržište podliježu:

(a) ovjeri prema članku 11. ovoga Pravilnika
ukoliko je umnožak PS i V veći od 3000 bar×l.

(b) ukoliko umnožak PS i V nije veći od 3000
bar×l, ali je veći od 50 bar×l, prema izboru proizvođača:

– Izjavi o sukladnosti prema članku 12. ovoga
Pravilnika, ili

– ovjeri prema članku 11. ovoga Pravilnika.

(3) Zapisi i korespondencija koji se odnose na
postupak certifikacije prema stavcima 1. i 2. ovoga članka, moraju biti na
službenom jeziku države iz koje je tijelo za ocjenu sukladnosti ili na jeziku
koji je to tijelo prihvatilo.

Članak 9.

*Tijela za ocjenu sukladnosti*

(1) Provedbu postupaka iz članka 8. stavka 1. i
2. ovoga Pravilnika mogu obavljati tijela za ocjenu sukladnosti na temelju
rješenja ministra nadležnog za gospodarstvo ukoliko je njihova osposobljenost u
skladu s kriterijima propisanim u Dodatku III. ovoga Pravilnika.

(2) Tijelo iz stavka 1. ovoga članka ispunjava
kriterije iz Dodatka III. ovoga Pravilnika ukoliko zadovoljava zahtjeve za
osposobljenost koji su utvrđeni u odgovarajućim hrvatskim normama.

(3) Ministar nadležan za gospodarstvo povući će
rješenje ako utvrdi da tijelo za ocjenu sukladnosti više ne zadovoljava
kriterije iz stavka 1. ovoga članka.

(4) Ministarstvo nadležno za gospodarstvo
objavljuje i obnavlja popis tijela za ocjenu sukladnosti u »Narodnim novinama«.

(5) Nadzor nad radom i zadovoljavanjem kriterija
za tijela iz stavka 1. ovoga članka provodi ministarstvo nadležno za
gospodarstvo.

(6) Ministarstvo nadležno za gospodarstvo
izvještava Europsku komisiju (u daljnjem tekstu Komisija) i ostale države
članice Europske unije (u daljnjem tekstu države članice) o tijelima koja je
ovlastilo, prema članku 11. Zakona o tehničkim zahtjevima za proizvode i ocjeni
sukladnosti, za provedbu postupaka prema stavku 1. ovoga članka zajedno s
njihovim ovlastima i identifikacijskim brojevima koje im je dodijelila
Komisija, kao i o onima koja više ne zadovoljavaju propisane kriterije.
Komisija objavljuje i obnavlja u Službenom listu Europskih zajednica popis
prijavljenih tijela zajedno s njihovim identifikacijskim brojevima i ovlastima.

*Pregled tipa*

Članak 10.

(1) Pregled tipa je postupak kojim tijelo za
ocjenu sukladnosti provjerava i potvrđuje da prototip posude zadovoljava
odredbe ovoga Pravilnika.

(2) Proizvođač ili njegov ovlašteni predstavnik registriran
u Republici Hrvatskoj podnose samo jednom tijelu za ocjenu sukladnosti zahtjev
za pregled tipa i to za prototip posude ili za prototip koji predstavlja
familiju posuda.

Zahtjev mora sadržavati:

– naziv i adresu proizvođača ili ovlaštenog
predstavnika te mjesto proizvodnje posuda

– konstrukcijsku i proizvodnu dokumentaciju
prema točki 3. Dodatka II. ovoga Pravilnika.

Uz zahtjev se prilaže primjerak posude planirane
za proizvodnju.

(3) Tijelo za ocjenu sukladnosti provodi pregled
tipa kako slijedi:

U svrhu provjere sukladnosti tijelo za ocjenu
sukladnosti ispituje konstrukciju, postupak izrade i dostavljenu posudu.
Tijekom ispitivanja posude, tijelo za ocjenu sukladnosti:

(a) provjerava je li posuda izrađena u skladu s
konstrukcijskom i proizvodnom dokumentacijom te može li se sigurno koristiti u
predviđenim radnim uvjetima,

(b) provodi odgovarajuća ispitivanja i provjere
za utvrđivanje sukladnosti posude s bitnim zahtjevima koji se na nju odnose.

(4) Ukoliko prototip zadovoljava zahtjeve,
tijelo za ocjenu sukladnosti izdaje certifikat o pregledu tipa koji prosljeđuje
podnositelju zahtjeva. U certifikatu se navode zaključci pregleda, uvjeti pod
kojima je izdan, a prilažu mu se opisi i crteži potrebni za identifikaciju
odobrenog prototipa.

(5) Ministarstvo nadležno za gospodarstvo,
nadležna inspekcijska tijela i druga tijela za ocjenu sukladnosti mogu dobiti
kopiju certifikata i na zahtjev kopiju konstrukcijske i proizvodne
dokumentacije te izvještaje o provedenim pregledima i ispitivanjima.

(6) Tijelo za ocjenu sukladnosti koje odbije
izdati certifikat o pregledu tipa, o tome izvješćuje ostala tijela za ocjenu
sukladnosti.

(7) Tijelo za ocjenu sukladnosti koje povuče
određeni certifikat o pregledu tipa o tome izvješćuje ministarstvo nadležno za
gospodarstvo i nadležna inspekcijska tijela.

(8) Ministarstvo nadležno za gospodarstvo
obavješćuje ostale države članice i Komisiju o postupcima iz stavka 7. ovoga
članka uz obrazloženje odluke. Komisija i druge države članice mogu na zahtjev
dobiti dokumentaciju iz stavka 5. ovoga članka.

*Ovjera*

Članak 11.

(1) Ovjera sukladnosti je postupak kojim
proizvođač ili njegov ovlašteni predstavnik registriran u Republici Hrvatskoj
osigurava i izjavljuje da su posude, ispitane u skladu sa stavkom 3. ovoga
članka, sukladne tipu opisanom u certifikatu o pregledu tipa ili u konstruk­cijskoj i proizvodnoj
dokumentaciji iz točke 3. Dodatka II. ovoga Pravilnika za koju je sukladnost
potvrđena.

(2) Proizvođač mora poduzeti sve potrebne mjere
da kroz proces proizvodnje osigura sukladnost posuda s tipom opisanim u
certifikatu o pregledu tipa ili s konstrukcijskom i proizvodnom dokumentacijom
iz točke 3. Dodatka II. ovoga Pravilnika. Proizvođač ili njegov ovlašteni
predstavnik registriran u Republici Hrvatskoj stavlja oznaku sukladnosti na
svaku posudu i daje Izjavu o sukladnosti.

(3) Tijelo za ocjenu sukladnosti provest će
odgovarajuće preglede i ispitivanja kako bi utvrdilo sukladnost posuda sa
zahtjevima ovoga Pravilnika kako sljedi:

1. Kad proizvođač predloži proizvodnju posuda u
istovrsnim serijama mora poduzeti sve potrebne mjere kako bi kroz proizvodni
proces osigurao jednakost svake proizvedene serije.

2. Svakoj seriji mora biti priložen certifikat o
pregledu tipa izdan prema članku 10. ovoga Pravilnika ili, tamo gdje posude
nisu proizvedene u skladu s potvrđenim prototipom, konstrukcijska i proizvodna
dokumentacija iz točke 3. Dodatka II. ovoga Pravilnika. U tom će slučaju, prije
ovjere sukladnosti, tijelo za ocjenu sukladnosti pregledati dokumentaciju.

3. Tijekom ispitivanja serije tijelo za ocjenu
sukladnosti mora utvrditi da su posude proizvedene i provjerene u skladu s konstruk­cijskom i proizvodnom
dokumentacijom. Također mora provesti hidrostatsku
ili pneumatsku tlačnu probu jednakog učinka, na svakoj posudi iz serije s
tlakom Ph koji je 1,5 puta veći od proračunskog tlaka posude, kako bi se
uvjerilo u čvrstoću posude. Pneumatska tlačna proba se provodi sukladno
sigurnosnim zahtjevima za ispitivanje.

Tijelo za ocjenu sukladnosti će, prema odluci
proizvođača, također provesti ispitivanja na uzorcima uzetim iz
reprezentativnog proizvodnog uzorka ili iz posude, kako bi ispitalo kvalitetu
zavara. Ispitivanja se provode na uzdužnim zavarima.
Ako se, međutim, za uzdužne i kružne zavare koriste različite tehnologije
zavarivanja, ispitivanja će se ponoviti i za kružne zavare.

Za posude iz točke 2.1.2. Dodatka I. ovoga
Pravilnika ispitivanja na probnim uzorcima se zamjenjuju hidrostatskom
tlačnom probom na slučajnom uzorku od pet posuda iz svake serije, kako bi se provjerila
sukladnost sa zahtjevima iz točke 2.1.2. Dodatka I. ovoga Pravilnika.

4. Kad je serija prihvaćena, tijelo za ocjenu
sukladnosti će staviti ili dati staviti svoj identifikacijski broj na svaku
posudu i izdati certifikat o sukladnosti koji se odnosi na provedena
ispitivanja. Sve posude iz serije mogu se staviti na tržište, osim onih koje
nisu zadovoljile hidrostatsku ili pneumatsku tlačnu
probu.

Kad serija nije prihvaćena, tijelo za ocjenu
sukladnosti ili drugo nadležno tijelo mora poduzeti mjere da spriječi
stavljanje serije na tržište. U slučaju čestog neprihvaćanja serija, tijelo za
ocjenu sukladnosti može ukinuti statističku ovjeru sukladnosti.

Na odgovornost tijela za ocjenu sukladnosti, proizvođač
stavlja identifikacijski broj toga tijela na posude.

5. Proizvođač ili njegov ovlašteni zastupnik
registriran u Republici Hrvatskoj, moraju na zahtjev dati na uvid certifikat o
sukladnosti iz točke 4., stavka 3. ovoga članka.

*Izjava o sukladnosti*

Članak 12.

(1) Proizvođač, koji ispunjava uvjete iz članka
13. ovoga Pravilnika, stavlja oznaku sukladnosti propisanu u članku 16. ovoga
Pravilnika, na posude za koje izjavi da su sukladne sa:

– konstrukcijskom i proizvodnom dokumentacijom
iz točke 3. Dodatka II. ovoga Pravilnika i za koje ima certifikate

– s odobrenim prototipom

Proizvođač, u okviru postupka Izjave o
sukladnosti, podliježe nadzoru u slučajevima kada je umnožak PS i V veći od 200
bar×l.

(2) Svrha nadzora je provjera proizvođača, kako
je propisano u članku 14. stavku 2. ovoga Pravilnika, da li u potpunosti
ispunjava obveze koje proizlaze iz članka 13. stavka 2. ovoga Pravilnika.
Nadzor provodi tijelo za ocjenu sukladnosti koje je izdalo certifikat o
pregledu tipa prema članku 10. ovoga Pravilnika kad su posude proizvedene u
skladu s odobrenim prototipom ili, ukoliko to nije slučaj, tijelo za ocjenu
sukladnosti kojem je dostavljena dokumentacija za konstrukciju i postupci
izrade u skladu s člankom 8 stavkom 1.(a) ovoga Pravilnika.

Članak 13.

(1) Ako proizvođač primjenjuje postupak prema
članku 3. ovoga Pravilnika, on mora prije početka proizvodnje tijelu za ocjenu
sukladnosti koje je izdalo certifikat o pregledu tipa ili certifikat kojim se
potvrđuje da postupak izrade zadovoljava, dostaviti dokument u kojem se opisuju
postupci proizvodnje i sve predviđene mjere, koje se poduzimaju kako bi se
osigurala sukladnost posuda s normama iz članka 5. stavka 1. ovoga Pravilnika
ili s odobrenim prototipom.

Dokument mora sadržavati:

(a) opis sredstava za proizvodnju i kontrolu
prikladnih za izradu posuda,

(b) dokument o inspekciji u kojem se opisuju
odgovarajući pregledi i ispitivanja, zajedno s opisom postupaka proizvodnje i
učestalošću provjera koje se moraju provesti tijekom proizvodnje,

(c) obvezu provedbe pregleda i ispitivanja u
skladu s gore navedenim dokumentom o inspekciji i obvezu provedbe hidrostatske probe ili, ako je dopušteno pneumatske probe
prema važećim propisima, na svakoj proizvedenoj posudi s probnim tlakom koji je
1,5 puta veći od proračunskog tlaka.

Pregledi i ispitivanja se provode pod
odgovornošću stručnog osoblja koje je dovoljno neovisno od proizvodnog osoblja,
i za njih se daje izvještaj.

(d) adrese proizvodnih i skladišnih lokacija te
datum početka proizvodnje.

(2) Ako je umnožak PS i V veći od 200 bar×l,
proizvođač mora tijelima za ocjenu sukladnosti odgovornim za nadzor dozvoliti i
pristup spomenutim proizvodnim i skladišnim lokacijama i uzimanje uzoraka
posuda te dati sve potrebne podatke, a posebno:

(a) konstrukcijsku i proizvodnu dokumentaciju

(b) izvještaj o kontroli

(c) certifikat o pregledu tipa ili certifikat
kojim se potvrđuje da postupak izrade zadovoljava,

(d) izvještaj o provedenim pregledima i
ispitivanjima.

Članak 14.

(1) Ako posude nisu izrađene u skladu s odobrenim
prototipom, tijelo za ocjenu sukladnosti koje je izdalo certifikat o pregledu
tipa ili certifikat kojim se potvrđuje da postupak izrade zadovoljava, prije
datuma početka proizvodnje mora pregledati dokument izdan prema članku 13.
stavku 1. ovoga Pravilnika i konstrukcijsku i proizvodnu dokumentaciju prema
točki 3. Dodatka II. ovoga Pravilnika, kako bi se utvrdila njihova sukladnost.

(2) Ako je umnožak PS i V veći od 200 bar×l,
tijekom proizvodnje to tijelo mora:

– osigurati da proizvođač stvarno provjerava
serijski proizvedene posude u skladu s člankom 13. stavkom 1.(c) ovoga
Pravilnika,

– uzeti slučajne uzorke iz proizvodnje ili
skladišta radi kontrole.

(3) Tijelo za ocjenu sukladnosti dostavlja
primjerak izvještaja o provedenoj kontroli ministarstvu nadležnom za
gospodarstvo.

(4) Primjerak izvještaja iz stavka 3. ovoga
članka dostavlja se, na zahtjev, drugim prijavljenim tijelima, ostalim državama
članicama i Komisiji.

V. OZNAČIVANJE
SUKLADNOSTI

Članak 15.

(1) Kada nadležno inspekcijsko tijelo utvrdi da
je oznaka sukladnosti neopravdano stavljena, proizvođač ili njegov ovlašteni
predstavnik registriran u Republici Hrvatskoj, odnosno uvoznik, dužni su
uskladiti proizvod s odredbama koje se odnose na stavljanje oznake sukladnosti.

(2) Kada proizvođač ili njegov ovlašteni
predstavnik registriran u Republici Hrvatskoj, odnosno uvoznik, ne postupi na
način kako je to propisano stavkom 1. ovoga članka nadležno inspekcijsko tijelo
mora poduzeti sve odgovarajuće mjere da ograniči ili spriječi stavljanje na
tržište i u uporabu takvog proizvoda ili mora osigurati da se taj proizvod
povuče s tržišta u skladu s postupcima propisanim u članku 7. ovoga Pravilnika.

Članak 16.

(1) Oznaka sukladnosti iz stavka 2. ovoga članka
i natpisi propisani u točki 1.2. Dodatka II. ovoga Pravilnika, stavljaju se na
posudu tako da su vidljivi, lako čitljivi i neizbrisivi ili na pločicu s
podacima koja se ne može odvojiti od posude.

(2) Oznaka sukladnosti mora biti u skladu s
propisanim oblikom prema članku 20. stavku 6. i 7. ovoga Pravilnika. Uz oznaku
sukladnosti navodi se identifikacijski broj tijela koje provodi ocjenu
sukladnosti tlačne posude sa zahtjevima ovoga Pravilnika.

(3) Zabranjeno je stavljati na posude oznake
čiji bi sadržaj ili oblik mogli navesti treće strane da ih zamjene za oznaku
sukladnosti. Dozvoljeno je stavljanje svih drugih oznaka na posudu ili njenu
natpisnu pločicu pod uvjetom da se time ne smanjuje vidljivost ili čitljivost
oznake sukladnosti.

Članak 17.

Svaka odluka kojom se ograničava stavljanje na
tržište i u uporabu ili kojom se zahtijeva povlačenje s tržišta tlačne posude u
skladu s ovim Pravilnikom mora biti detaljno obrazložena. O toj se odluci
obavještavaju zainteresirane strane kao i o pravnom lijeku u skladu s važećim
propisima.

Članak 18.

Inspekcijski nadzor nad stavljanjem tlačnih
posuda na tržište i u uporabu u nadležnosti je inspekcijskih tijela sukladno s
člankom 14. Zakona o tehničkim zahtjevima za proizvode i ocjeni sukladnosti u
skladu s njihovim djelokrugom.

VI. PRIJELAZNE I ZAVRŠNE
ODREDBE

Članak 19.

Danom primjene ovoga Pravilnika prestaju se
primjenjivati na konstrukciju, proizvodnju i ocjenu sukladnosti novih tlačnih
posuda iz članka 1. ovoga Pravilnika sljedeći propisi koji su doneseni i preuzeti
na temelju Zakona o normizaciji (»Narodne novine«, br.
55/96):

– Pravilnik o tehničkim normativima za stabilne
tlačne posude.

Članak 20.

(1) Do pristupanja Republike Hrvatske Europskoj uniji
ili stupanja na snagu međunarodnog sporazuma o ocjeni sukladnosti i prihvaćanju
industrijskih proizvoda s Europskom unijom ne primjenjuju se: članak 9. stavak
6., članak 10. stavak 8. i članak 14. stavak 4. ovoga Pravilnika, kao ni
dijelovi u Pravilniku i njegovim Dodacima koji se odnose na obveze prema
Komisiji i državama članicama

(2) Nakon pristupa Republike Hrvatske Europskoj
uniji ili stupanja na snagu međunarodnog sporazuma o ocjeni sukladnosti i
prihvaćanju industrijskih proizvoda s Europskom unijom umjesto u Pravilniku i
njegovim Dodacima danog naziva »Izjava o sukladnosti« upotrebljava se »EZ
izjava o sukladnosti«, umjesto »Certifikat o pregledu tipa« upotrebljava se »EZ
certifikat o pregledu tipa«, umjesto »Ovjera« upotrebljava se »EZ ovjera«,
umjesto naziva »Republika Hrvatska« upotrebljava se naziv »Zajednica«, koji
podrazumijeva Europske zajednice.

(3) Do objave u »Narodnim novinama« popisa
tijela za ocjenu sukladnosti ovlaštenih prema članku 9. ovoga Pravilnika, a
najkasnije do dana pristupa Republike Hrvatske Europskoj uniji ili stupanja na
snagu međunarodnog sporazuma o ocjeni sukladnosti i prihvaćanju industrijskih
proizvoda s Europskom unijom, sukladnost tlačnih posuda sa zahtjevima za
konstrukciju i proizvodnju iz ovoga Pravilnika obavljat će nadležno
inspekcijsko tijelo za posude pod tlakom prema postupcima »Pregled tipa« i
»Ovjera«.

(4) Nakon pristupa Republike Hrvatske Europskoj
uniji ili stupanja na snagu međunarodnog sporazuma o ocjeni sukladnosti i
prihvaćanju industrijskih proizvoda s Europskom unijom sukladnost tlačnih
posuda sa zahtjevima za konstrukciju i proizvodnju iz ovoga Pravilnika provodit
će samo tijela za ocjenu sukladnosti prijavljena Europskoj komisiji
(Prijavljena tijela).

(5) Ovlaštenja izdana za konstrukciju i proizvodnju
tlačnih posuda prema tehničkom propisu iz članka 19. ovoga Pravilnika vrijede,
pod uvjetima pod kojima su izdana, do pristupanja Republike Hrvatske Europskoj
uniji ili stupanja na snagu međunarodnog sporazuma o ocjeni sukladnosti i
prihvaćanju industrijskih proizvoda s Europskom unijom, najkasnije do 1.
siječnja 2008.

(6) Označivanje sukladnosti prema zahtjevima
ovoga Pravilnika, od dana stupanja na snagu ovoga Pravilnika do pristupanja
Republike Hrvatske Europskoj uniji ili stupanja na snagu međunarodnog sporazuma
o ocjeni sukladnosti i prihvaćanju industrijskih proizvoda s Europskom unijom,
obavlja se stavljanjem potvrdbenog znaka sukladno
Pravilniku o izgledu i upotrebi potvrdbenog znaka
(»Narodne novine« 88/98, 165/98 i 8/99) kojem je pridodan identifikacijski broj
tijela koje provodi postupak ocjene sukladnosti prema zahtjevima ovoga
Pravilnika.

(7) Nakon pristupa Republike Hrvatske Europskoj
uniji ili stupanja na snagu međunarodnog sporazuma o ocjeni sukladnosti i
prihvaćanju industrijskih proizvoda s Europskom unijom, označavanje sukladnosti
prema zahtjevima ovoga Pravilnika obavlja se stavljanjem oznake sukladnosti
prema modelu danom u točki 1.1, Dodatka II. ovoga Pravilnika.

(8) Dokumentacija i oznake o sukladnosti izdane
u inozemstvu vrijede u Republici Hrvatskoj ako zadovoljavaju odredbe članka 13.
Zakona o tehničkim zahtjevima za proizvode i ocjeni sukladnosti.

Članak 21.

Ovaj Pravilnik stupa na snagu osmog dana od dana
objave u »Narodnim novinama«, a primjenjuje se od 31. ožujka 2006.

Klasa: 018-04/00-01-03

Ur.broj: 526-01-04-453

Zagreb, 1. kolovoza 2005.

Ministar

**Branko Vukelić**, v. r.

DODATAK I

Bitni sigurnosni zahtjevi za posude

1.
MATERIJALI

Materijali se biraju prema namjeni posuda i u skladu s točkama 1.1 do 1.4 ovoga
Dodatka.

1.1       Dijelovi
pod tlakom

Materijali navedeni u članku 1. ovoga Pravilnika a koji se koriste za izradu
dijelova pod tlakom, moraju biti:

– zavarljivi

– plastični i žilavi, tako da pri minimalnoj radnoj temperaturi ne dođe do
drobljenja ili krtog loma,

– otporni na starenje

Materijali za čelične posude moraju dodatno zadovoljiti zahtjeve utvrđene u
točki 1.1.1, a za aluminijske posude ili posude od aluminijskih legura zahtjeve
iz točke 1.1.2. ovoga Dodatka.

Uz njih se prilaže zapisnik o kontroli materijala koji sastavlja proizvođač
materijala prema Dodatku II. ovoga Pravilnika

1.1.1.   Čelične posude

Nelegirani kvalitetni čelici moraju zadovoljavati sljedeće
zahtjeve:

(a) mora biti u umirenom normaliziranom ili njemu istovjetnom stanju;

(b) udio ugljika mora biti manji od 0,25 %, udio sumpora manji od 0,05 %, i
fosfora manji od 0,05%;

(c) svaki proizvod mora imati sljedeća mehanička svojstva:

– maksimalna vlačna čvrstoća Rm,max manja od 580 N/mm2

– produljenje nakon loma,

za uzorke uzete u smjeru valjanja:

debljina ³ 3 mm: A   ³    22%,

debljina < 3 mm: A80 mm ³17%

za uzorke uzete okomito na smjer valjanja:

debljina  ³ 3 mm: A
   ³
20%

debljina  < 3 mm: A80 mm ³15%

– prosječna energija loma KCV za tri uzdužna ispitna uzorka kod minimalne radne
temperature ne smije biti manja od 35 J/cm2. Samo za jedan od tri rezultata
provedenih pokusa smije biti manja od 35 J/cm2, s minimumom od 25 J/cm2.

Za čelične posude čija je minimalna radna temperatura manja od – 10° C i
debljina stijenke veća od 5 mm, ova svojstva moraju
se dodatno provjeriti.

1.1.2    Alumnijske
posude

Nelegirani aluminij mora sadržavati minimalno 99,5%
aluminija, a legure navedene u članku 1. ovoga Pravilnika moraju biti
odgovarajuće otporne na međukristaličnu koroziju pri maksimalnoj
radnoj temperaturi.

Dodatno ovi materijali moraju zadovoljavati sljedeće uvjete:

(a) moraju biti isporučeni u odžarenom stanju,

(b) moraju imati sljedeća mehanička svojstva

– maksimalnu vlačnu čvrstoću Rm,max
manju od 350 N/mm2,

– produljenje nakon loma

A ³ 16% kad je ispitni
uzorak uzet u smjeru valjanja

A ³ 14% kad je ispitni
uzorak uzet okomito na smjer valjanja

1.2
Materijali za zavarivanje

Materijali za zavarivanje koji se koriste pri izradi posude moraju biti
odgovarajući i kompatibilni s osnovnim materijalom posude.

1.3       Pribor
koji doprinosi čvrstoći posude

Pribor (vijci i matice) mora biti iz materijala specificiranog u točki 1.1
ovoga Dodatka ili nekog drugog materijala (čeličnog, aluminijskog ili od
aluminijske legure) kompatibilnog s materijalima koji su korišteni za dijelove
pod tlakom.

U tom slučaju oni moraju imati odgovarajuće produljenje nakon loma i moraju
biti žilavi.

1.4       Dijelovi
koji nisu pod tlakom

Dijelovi posude koji nisu pod tlakom moraju biti iz materijala koji je
kompatibilan s materijalom posude na koji će biti zavareni.

2.
KONSTRUKCIJA POSUDE

Prilikom konstruiranja posude proizvođač mora definirati njezinu namjenu i
izabrati:

– minimalnu radnu temperaturu Tmin

– maksimalnu radnu temperaturu Tmax

– maksimalni radni tlak PS

Kad je minimalna radna temperatura niža od – 10°C tražena svojstva materijala
moraju zadovoljavati za temperaturu od –10°C.

Proizvođač mora osigurati:

– mogućnost pregleda unutrašnjosti posude

– mogućnost drenaže posude

– postojana mehanička svojstva posude u predviđenom vijeku trajanja posude kad
se ona koristi u namijenjene svrhe

– odgovarajuću zaštitu od korozije ovisno o namjeni posude i uvjetima rada

– da posuda ne bude izložena naprezanjima koja bi umanjila njezinu sigurnost

– da radni tlak ne može trajno biti veći od maksimalnog radnog tlaka PS uz
mogućnost kratkotrajnog prekoračenja do 10%

Kružni i uzdužni zavari moraju biti potpuno provareni zavari ili zavari
istovjetne kvalitete. Ispupčene podnice, ukoliko nisu polukuglaste,
moraju imati cilindrične krajeve.

2.1       Debljine
stijenki

Kad umnožak PS i V nije veći od 3000 bar×l, proizvođač mora izabrati jednu od
metoda opisanih u točkama 2.1.1 i 2.1.2 ovoga Dodatka za određivanje debljina stijenki posude.

Kad je umnožak PS i V veći od 3000 bar×l ili kad je maksimalna radna
temperatura veća od 100°C debljine stijenki se
određuju prema metodi danoj u točki 2.1.1 ovoga Dodatka.

Izvedena debljina stijenki cilindričnog dijela i
podnica ne smije biti manja od 2 mm za čelične posude, odnosno 3 mm za posude
iz aluminija ili aluminijskih legura.

2.1.1    Proračunska metoda

Minimalna debljina dijelova pod tlakom mora se računati prema veličini
naprezanja uz sljedeće uvjete:

– proračunski tlak ne smije biti manji od izabranog maksimalnog radnog tlaka

– dozvoljeno glavno membransko naprezanje ne smije biti veće od 0,6 Re/t ili 0,3 Rm.
Proizvođač posude mora uzeti minimalne vrijednosti Re/tili Rm za izabrani materijal,
garantirane od strane proizvođača materijala, kad određuje dozvoljena
naprezanja.

Kad cilindrični dio posude ima jedan ili više uzdužnih zavara koji se ne izvode
automatskim postupcima zavarivanja, proračunski određena debljina stijenke mora se pomnožiti s koeficijentom 1,15.

2.1.2    Eksperimentalna metoda

Debljina stijenki može se odrediti na osnovi tlačne
probe na temperaturi okoline, kod koje se posuda izvrgava tlaku koji je
najmanje pet puta veći od maksimalnog radnog tlaka. Ostatna
deformacija kružnosti cilindričnog dijela posude ne smije biti veća od 1%.

3.
PROCES PROIZVODNJE

Posude se moraju izrađivati i kontrolirati u proizvodnji prema konstrukcijskoj
i proizvodnoj dokumentaciji navedenoj u točki 3. Dodatka II. ovoga Pravilnika.

3.1       Priprema
sastavnih dijelova

Priprema sastavnih dijelova (oblikovanje, izvlačenje) ne smije uzrokovati
greške na površini, pukotine ili promjenu mehaničkih svojstava koje bi mogle
utjecati na sigurnost posude.

3.2       Zavari
na dijelovima pod tlakom

Karakteristike zavara i zona oko njih moraju biti identične onima koje ima
materijal koji se zavaruje, a zavar mora biti bez
površinskih ili unutrašnjih grešaka koje bi utjecale na sigurnost posude.

Zavarivanje moraju izvoditi kvalificirani zavarivači ili izvršioci uz
odgovarajući nivo znanja u odnosu na odobrene postupke zavarivanja. Ova
odobrenja i ispitivanja provodi ovlašteno tijelo za ocjenjivanje.

Proizvođač mora, za vrijeme proizvodnje, osigurati stalnu kvalitetu zavarivanja
provodeći odgovarajuća ispitivanja i procedure. Za sva ispitivanja moraju se
dati izvještaji.

4.
STAVLJANJE POSUDE U UPORABU

Proizvođač mora uz posudu priložiti upute propisane u točki 2. Dodatka II.
ovoga Pravilnika.

DODATAK II

1.
CE OZNAKA I NATPISI

1.1       CE
oznaka

CE oznaka sukladnosti sastoji se od slova »CE« i ima sljedeći oblik:

![](dodatni/355932.gif)

– ukoliko se CE oznaka smanjuje ili povećava, odnosi dani na priloženom crtežu
moraju se poštivati.

– različiti dijelovi oznake sukladnosti moraju imati iste vertikalne dimenzije
koje ne smiju biti manje od 5mm.

1.2       Natpisi

Posuda ili pločica s podacima mora imati oznaku sukladnosti predviđenu člankom
16. ovoga Pravilnika, i minimalno sljedeće podatke:

– maksimalni radni tlak PS, bar

– maksimalna radna temperatura Tmax, C°

– minimalna radna temperatura Tmin, C°

– volumen posude V, litra

– naziv ili oznaku proizvođača

– tip i serijski broj posude ili broj serije

– posljednje dvije znamenke godine u kojoj je stavljena oznaka sukladnosti

Kad se koristi pločica s podacima, ona mora biti tako postavljena da se ne može
ponovo upotrijebiti i mora imati predviđen prazan prostor za dodatne
informacije.

2.
UPUTE ZA UPORABU

Upute za uporabu moraju sadržavati sljedeće:

– pojedinosti navedene u točki 1. 2. izuzev serijskog broja posude,

– namjenu posude,

– zahtjeve za održavanje i postavljanje posude koji se odnose na sigurnost.

Upute moraju biti pisane na hrvatskom jeziku i priložene uz posudu.

3.
KONSTRUKCIJSKA I PROIZVODNA DOKUMENTACIJA

Konstrukcijska dokumentacija i postupak izrade moraju sadržavati opise
postupaka kojima se zadovoljavaju bitni zahtjevi iz članka 3. ovoga Pravilnika
ili norma iz članka 5. stavka 1. ovoga Pravilnika i to:

(a) sklopni crtež tipa posude,

(b) upute za uporabu,

(c) dokument koji opisuje: odabrane materijale gradnje

odabrane postupke zavarivanja

&nbsman"'>&nbsbsp
odabrane provjere pojedinosti o posudi.

Kad se koriste postupci opisani u člancima 11. do 14. ovoga Pravilnika,
dokumentacija mora sadržavati:

1. certifikate za postupke zavarivanja i certifikate o osposobljenosti
zavarivača ili izvršilaca,

2. zapisnik o kontroli materijala korištenih za proizvodnju dijelova ili
elemenata koji doprinose čvrstoći posude,

3. izvještaj o ispitivanjima i provjerama ili opis predviđenih provjera.

4.
NAZIVI I OZNAKE

4.1.      Nazivi:

1. Proračunski tlak »P« je pretlak s kojim su
određene debljine dijelova posude pod tlakom i kojeg odabire proizvođač.

2. Maksimalni radni tlak »PS« je maksimalni pretlak
koji se može pojaviti u posudi kod normalne uporabe.

3. Minimalna radna temperatura »Tmin« je
najniža dopuštena ustaljena temperatura stijenke
posude u normalnim uvjetima uporabe.

4. Maksimalna radna temperatura »Tmax« je
najviša dopuštena ustaljena temperatura stijenke
posude u normalnim uvjetima uporabe.

5. »Re/t« granica razvlačenja, označava vrijednost na
maksimalnoj radnoj temperaturi za:

– gornju granicu razvlačenja »Re/h«,
materijala koji imaju gornju i donju granicu razvlačenja,

– konvencionalnu granicu razvlačenja »Rp/0,2«
kod čeličnih materijala,

– konvencionalnu granicu razvlačenja »Rp/1,0«
kod nelegiranog aluminija

6. Familija posuda:

Posude čine familiju kad se od prototipa razlikuju jedino u promjeru, pod uvjetom
da su zadovoljeni zahtjevi iz točaka 2.1.1. ili 2.1.2. Dodatka I. ovoga
Pravilnika i/ili u duljini cilindričnog dijela unutar sljedećih ograničenja:

– kad prototip ima jedan ili više prstenastih ojačanja plašta povrh krajeva
varijante unutar familije smiju imati najmanje jedno prstenasto ojačanje,

– kad prototip ima samo dvije ispupčene podnice, varijante unutar familije ne
smiju imati prstenasto ojačanje.

Razlike u duljini cilindričnog dijela posude koje uzrokuju izmjene na otvorima
i/ili priključcima moraju se prikazati na crtežu svake varijante.

7. Serija posuda sadrži najviše 3000 posuda istog tipa.

8. Serijska proizvodnja, prema ovom Pravilniku je, kad se tijekom određenog
vremenskog razdoblja kontinuiranim proizvodnim postupkom proizvede više od
jedne posude istog tipa, prema prihvaćenom crtežu koristeći iste proizvodne
postupke.

9.
Zapisnik o kontroli materijala je dokument kojim proizvođač materijala
potvrđuje da dostavljeni proizvodi zadovoljavaju zahtjevima iz narudžbe. U
njemu se navode rezultati kontrole tijekom proizvodnje, a posebno kemijski
sastav i mehanička svojstva materijala izrađenih istim proizvodnim postupkom
kao i isporučeni materijal, ali ne nužno i na onom dostavljenom.

4.2       Oznake

A                     produljenje nakon loma (Lo=
5,65)                              %

A 8omm  &nbspnbsp&nbspsp
produljenje nakon loma (Lo=80
mm)                              %

KCV               energija
loma                                                              J/cm2

P                     proračunski
tlak                                                          bar

PS                   radni
tlak                                                                    bar

Ph
ispitni tlak                                                                  bar

Rp/
0,2       konvencionalna granica razvlačenja kod
0,2%             N/mm2

Re/t               granica razvlačenja na maksimalnoj
temperaturi
N/mm2

Re/h               gornja granica
razvlačenja                                           N/mm2

R m                  vlačna
čvrstoća                                                           N/mm2

Rm,max      maksimalna vlačna
čvrstoća                                         N/mm2

Rp/1,0                konvencionalna granica razvlačenja kod 1,0%             N/mm2

Tmax                 maksimalna radna temperatura                                    °C

Tmin                 minimalna radna
temperatura                                       °C

V                     volumen
posude
litra

DODATAK III

MINIMALNI KRITERIJI KOJE
JE POTREBNO ZADOVOLJITI PRI OVLAŠĆIVANJU TIJELA ZA OCJENU SUKLADNOSTI

1.
Tijelo, odgovorna osoba i osoblje odgovorno za provođenje postupaka
ocjenjivanja i ovjere ne mogu biti konstruktor, proizvođač, dobavljač, montažer
ili korisnik tlačne posude nad kojom to tijelo vrši kontrolu, a niti ovlašteni
predstavnik tih strana. Oni ne smiju biti izravno uključeni u konstrukciju,
izradu, marketing ili održavanje tlačne posude, a niti mogu predstavljati
strane koje su uključene u te aktivnosti. To ne isključuje mogućnost razmjene
tehničkih informacija između proizvođača tlačne posude te tijela za ocjenu
sukladnosti.

2.
Tijelo i njegovo osoblje moraju provoditi postupke ocjenjivanja i ovjere s najvećim
stupnjem profesionalnog pristupa i stručne odgovornosti te ne smiju biti pod
pritiskom ili utjec ili utjecbno ne financijskim, od strane osoba ili grupa u
čijem su interesu rezultati inspekcije, a što bi moglo utjecati na njihov sud
ili rezultate ovjere.

3.
Tijelo mora raspolagati potrebnim osobljem i posjedovati potrebne prostore kako
bi bilo u mogućnosti pravilno izvršiti zadatke tehničke i administrativne
prirode vezano za inspekcije i nadzor te također mora imati pristup opremi
potrebnoj za posebne provjere.

4.
Osoblje odgovorno za inspekciju mora imati sljedeće:

– odgovarajuće stručno i profesionalno obrazovanje,

– adekvatno poznavanje zahtjeva inspekcija koje izvršava te iskustvo na tom
području,

– sposobnost potrebnu za izdavanje certifikata, zapisa i izvještaja koji
pokazuju da je inspekcija provedena.

5.
Nepristranost osoblja zaduženog za inspekciju mora biti zajamčena. Njihova
naknada ne smije ovisiti o broju provedenih inspekcija, a niti o dobivenim
rezultatima.

6.
Tijelo mora ugovoriti osiguranje od odgovornosti osim ako njegovu odgovornost
ne preuzme država u skladu s nacionalnim zakonom ili ako sama država članica
nije izravno odgovorna za inspekcije.

7.
Osoblje tijela mora poštivati tajnost informacija koje dobije prilikom
izvršavanja zadataka (osim prema nadležnim administrativnim tijelima države u
kojoj se odvijaju njihove aktivnosti) u okviru ovog Pravilnika ili bilo koje
odredbe nacionalnog zakona koja mu omogućuje djelovanje.

Pravilnik, NN 135/2005-2523